text: Любомир Дацов: Трикракото столче за ИТН-ДБ-ИБГНИ се превърна в пън
  Неделя, 26 Септември 2021, 14:53
  3| 2530 |10.08.2021 НОВИНИ
  Любомир Дацов Източник: стопкадър, bTV
  Естествено беше да се създаде кабинет между "Има такъв народ", "Демократична България" и "Изправи се.БГ! Ние идваме!". Върху това трикрако столче можеше да се върви напред. Друг е въпросът, когато това столче се превърне в пън. Това каза в предаването "Лице в лице" по bTV номинираният за министър на икономиката в първия проектокабинет на "Има такъв народ" Любомир Дацов.
  "Виждаме, че нищо такова не се реализира. Трудно ми е да кажа защо, тъй като аз не участвам в тези разговори и не знам какво се случва", обясни той.
  "Получих поканата за министър от Николай Василев, който ми се обади и ми предложи. Аз не му отговорих веднага. Казах му, че искам да се консултирам с определени хора, на които държа", посочи Дацов, като уточни, че не е имал разговори със Слави Трифонов.
  "Към онзи момент не съм си представял, че може да има нещо друго, освен споменатото трикрако столче, върху което да бъде изградено правителство. Представях си правителство поне от три партии", коментира икономистът.
  Според него няма как да има правителство без контрол, било от парламента, било от политическа група или като ангажимент към политическа програма.
  "Доста активно работехме по програмата. Аз съм човек, който симпатизирам на демокрацията и съм търсил промяна. Надявам се Николай Василев да публикува програмата, която беше приготвил за проектокабинета, защото твърдя, че нито една политическа партия в момента няма толкова консистентен документ, спрямо това, което беше изработил", отбеляза той.
  По думите му програмата осигурявала ускорен икономически растеж, стабилизация на бюджета и икономиката и от там – повишаване на доходите.
  Според него може би критиките към първия кабинет са били прекалени. След първия кабинет ИТН се затвориха и се обърнаха само към техните вътрешни хора, каза още Любомир Дацов, като заяви, че в ситуация като сегашната вината за провала на преговорите за правителство не може да се търси само в партията на Слави Трифонов.
  13| 5181 |07.08.2021 Любомир Каримански, ИТН: Не е обсъждано как да постъпим, ако сигналите срещу Петър Илиев се окажат верни 6| 3820 |03.08.2021 Любомир Каримански: Предпочитам да чуете довечера дали съм в списъка с министри, за да сте изненадани 2| 2672 |03.08.2021 Любомир Кючуков: Може да има бежански натиск от Афганистан 18| 3825 |02.08.2021 Любомир Стефанов: ИТН започват да губят връзка с действителността и да припознават желаното за реалност
  11| 27258 |25.09.2021 Новият директор на "Пирогов": Като Балтов е казал А, да каже и Я. Уволнен е основателно
  5| 9245 |25.09.2021 Комитова: Дълбоко ме обижда, когато политици крещят, че служебното правителство не е построило нищо
  19| 9077 |25.09.2021 Андреев: Нови избори не са изключени. Но проектът Петков-Василев може да е важната спойка
  3| 6191 |26.09.2021 Иво Христов: Президентът прави сложен дипломатически пилотаж, Радев е безалтернативен
  6| 5829 |26.09.2021 Петър Волгин: Какъв общ път на "Продължаваме промяната" и ИТН, след като А. Василев съди Тошко Йордяанов